als_Latn dik_Latn sag_Latn
Në mbledhjen e Qeverisë kanë shkuar vetëm ministrat në detyrë që vijnë nga LDK-ja, por jo edhe ata të PDK-së që kanë qenë në koalicion me LDK-në që nga viti 2014.
Si shkak i mospjesëmarrjes së ministrave nga PDK-ja, kryeministri në largim e anuloi mbledhjen e fundit të paraparë për t'u mbajtur para mbajtjes së zgjedhjeve.
Muajin e kaluar, Partia Demokratike e Kosovës i ka dhënë mbështetje mocionit të opozitës për rrëzimin e Qeverisë së Kosovës. Deputetët e Parlamentit të Kosovës votuan për rrëzimin e Qeverisë së Isa Mustafës.
Në Kuvendin e Kosovës, në momentin kur u votua për mocionin e mosbesimit ndaj Qeverisë, të pranishëm ishin 114 deputetë. Nga ta, 78 votuan pro, 34 votuan kundër dhe 3 abstenim.
Vota e PDK-së për mocionin ka nënkuptuar edhe vendimin për prishjen e koalicionit me Lidhjen Demokratike të Kosovës dhe kryeministrin Isa Mustafa.
Vendimin e saj, PDK-ja e ka arsyetuar me faktin se Qeveria aktuale e ka humbur fuqinë e vendimmarrjes, duke ia atribuuar sidomos dështimin e procedimit për ratifikim në Kuvend të Marrëveshjes për Demarkacionin e kufirit me Malin e Zi.
Përcaktimin e PDK-së për rrëzimin e qeverisë dhe prishjen e koalicionit, deputetët e LDK-së, gjatë fjalimeve, e kanë cilësuar si skenar të përgatitur më herët në bashkëpunim me opozitën.
als_Latn als_Latn als_Latn als_Latn als_Latn als_Latn als_Latn